Êrîşên li dijî Herêma Kurdistanê 2026

**Êrîşên li dijî Herêma Kurdistanê** rêze êrîş e ku di 28ê sibata 2026an de, piştî şerê Îranê ya 2026an ji aliyê ji aliyê hêzên Îranê û kom ên şîe yên hevalbendên Îranê ku bi piranî di bin sîwana hêzên seferberiya gel de tevdigerin pêk hatiye. Êrîş ji aliyê van koman ve bi rêze êrîşên mûşekên balîstîk û balafirên bêpîlot li dijî Herêma Kurdistanê li bajarên wekê Hewlêr û Silêmanî û li hinek deverên kampên kurdên ku Rojhilata Kurdistanê ku ji ber zextên rejêma Îranê koçê Başûrê Kurdistanê bûne, hatine pêkanîn.

Heta 11ê adarê piraniya êrîşan li Iraqê, nêzîkî 200 êrîş li hemberî Herêma Kurdistanê pêk hatine. Di êrîşên de gelek deverên li Hewlêr û Silêmanî bûne hedefa êrîşan ku di êrîşan de 2 pêşmergeyên Rojhilata Kurdistanê pêşmergeyeke Herêma Kurdistanê û fermanderekî fransî jiyana jidest dane.

## Êrîşên li Heremê Kurdistanê
Piştî êrîşên hevbeş ên Îsraêl û Dewletên Yekbuyî yên Amerîkayê, Herêma Kurdistanê, bi taybetî paytexta Herêma Kurdistanê, Hewlêr bûye hedefa êrîşan. Teqînên dubare, sîrenên êrîşên hewayî û destwerdanên li ser balafiran carinan ji du saetan zêdetir li pey hev dihatin bihîstin û bi awayekî berbiçav ji êrîşên berê yên li ser Herêma Kurdistanê dijwartir bûn. Di sê rojên destpêka şer de, tenê bajarê Hewlêrê ji aliyê zêdetirî 70 mûşek û dronan ve hate hedefgirtin. Gelek ji van êrîşan ji aliyê pergalên parastina hewayî yên Dewletên Yekbûyî yên Amerîkayê ya li heremê ve hatiye asteng kirin ku di encamê de Hewlêr hatiye parastin û ziyanên zêde çênebûye.

Cihên girîng ên ku hatine armancgirtin Balafirgeha Navneteweyî ya Hewlêrê bû ku hêzên amerîkî yên hevpeymaniya navneteweyî ya li dijî DAIŞê li deverên bûn û balyozxaneya Amerîkayê ya li Hewlêrê bû ku di dawiya sala 2025an de vebû û balyozxaneya Amerîkayê ya herî mezin ê li cîhanê ye. Li derveyî Hewlêrê, hêzên amerîkî li baregeha hewayî ya Herîr jî hatine hedefgirtin.

Di heman demê li dijî baregeha lîwaya 11em a Pêşmergeyan ku li nêzîkî navçeya Degala ya li parêzgeha Hewlêrê û baregeha fermandariya yekîneya 70em a Pêşmergeyan ku girêdayî Yekîtiya Niştimanî ya Kurdistanê (YNK) ye êrîş pêk hatine. Di encama êrîşê de endamekî asayîşê jiyana xwe ji dest daye û endameke din ê asayîşê jî birîndar bûye.

Kurdên Rojhilata Kurdistanê ku ji ber zext ên rejîma Îranê koçber bûne li parêzgeha Silêmanî (bajarê Silêmanî deverê Zergwêzê û navçeya Dukanê) û li parêzgeha Hewlêrê (Pirde, navçeya Koyê, Gomaspan, navçeya Xebatê) ku di nav de Partiya Azadiya Kurdistanê (PAK), Partiya Demokrat a Kurdistana Îranê (PDKI), Komeleya Zehmetkêşên Kurdistanê, Rêxistina Xebata Rojhilatê Kurdistanê û Komele Rêxistina Kurdistanê ya Partiya Komûnîst a Îranê hebûn, bûne armanca êrîşên. Di 3ê adarê de êrîşên li ser baregehên PDKIyê zêde bûne ku di encama êrîşan de endamek bi sivikî birîndar bûye.

Deverên din ên sivîl bûne armanca êrîşan navçeya Soran, navçeya Şeqlawa, binesaziya sivîl ên wekê otêl, binesaziya enerjiyê û stasyonên telekomunîkasyon û hewayê li çiyayê Korek û çiyayê Zamnako bûn. Li parêzgeha Dihokê qadên petrolê ya Çemanke ji aliyê du dronan ve hatin hedefgirtin.

Komên milîsên şîe yên alîgirê Îranê, saraya awliya el-Dam, berxwedana îslamî ya Iraqê û eshab el-Kehf berpirsiyariya hinek êrîşan li hemberê kurdan girtine ser xwe.

Di 12ê adarê de mûşekek li baregeheke leşkerî ya Îtalyayê li Hewlêrê ketiye. Hatiye ragihandin ku di vê êrişê de ti birîndar çênebûne. Di heman rojê de êrîşeke din li ser kampeke perwerdeyê ya ku ji aliyê leşkerên Fransayê li Hewlêrê ve dihatin bikaranîn pêk hatiye fermandarê fransî ya bi navê Arnaud Frion ku ji Tabûra 7em a şopvanên alpînê bû ku bi eslê xwe ji bajarê Varces, Isèreyê bû di êrîşê de jiyana xwe jidest daye û şeş leşker jî birîndar bûne.

Di 15ê adarê de artêşa Îranê bi sê mûşekên êrîşê kampa Partiya Komala li Herêma Kurdistanê kiriye.

Di 23 û 24ê adarê de êrîşên li dijî Herêma Kurdistanê berdewam kiriye. Di nav 24 saetan de li dijî Herêma Kurdistanê 25 êrîşên dronî û mûşekan pêk hatiye. Di 23ê adarê de êrîşeke li dijî Fermandariya Herêma 1ê ya Hêzên Pêşmergeyan pêk hatiye. Di êrîşa li dijî fermandariya pêşmerge de 6 pêşmerge jiyana xwe jidest dane û 30 pêşmerge jî birîndar bûne.

Di şeva 24 û 25ê adarê de carekê din dîsa Hewlêr bûye armanca êrîşan. Droneke Îranê li gundê libnanî li avahiyeke bilind dikeve û di encamê de zirarên milkî çêbûne. Hatiye ragihandin ku qada hewayî ya Hewlêrê ji aliyê balafirên şer ên Dewletên Yekbuyî yên Amerîkayê ve hatiye parastin û ji Îranê û xeta sinor a bakur (Hacî Omeran) zêdetirî 4 mûşek û 5 dron ber bi Hewlêrê ve hatine avêtin û ev dron û mûşek ji aliyê balafirên şer ve hatine têk birin.

Di roja 28 adarê de bi dronan li Dihokê li dijî avahiyê serokê Herema Kurdistanê Nêçîrvan Barzanî pêk hatiye. Di heman demê de ji aliyê rayedarên Herêma Kurdistanê ve hatiye ragihandin ku heta 28 adarê bi 5 car ofîsên fermî yên rêveberiya Herêma Kurdistanê ji aliyê dronan ve bûye armaca êrîşan. Hatiye texmîn kirin ku ev êrîş ji aliyê komên heşda şabî yên ku nav sinorê Iraqê de ne pêk hatiye. Di derbarê êrîşan de Mesûd Barzanî banga li hikûmeta Iraqê kiriye ku di derbarê van komên êrîşkar de helwesta xwe diyar bikin.

## Çavkanî

Kategorî:Êrîşên li dijî herêmên Kurdistanê
Kategorî:Êrîşên li dijî kurdan
Kategorî:Herekatên leşkerî yên Îranê
Kategorî:2026 li Kurdistanê